Hei, denne artikkelen er over ett år gammel og kan inneholde utdatert informasjon

Egil Hegerberg fra bandet Bare Egil Band varsler at han trekker seg fra sin nominasjon til årets Spellemanspris som årets tekstforfatter.

I en pressemelding skriver han at han trekker seg fordi han er nominert sammen med en masse kvinnfolk.

Han mener de har et konkurransefortrinn fordi de leser mer, er mer pliktoppfyllende og har høyere krav til egne prestasjoner.

DE NOMINERTE: De nominerte til årets tekstforfatter var opprinnelig Egil Hegerberg, Odd Nordstoga, Erik Fosnes Hansen, Susanne Sundfør og Ingrid Olava. Presentert av programlederne Solveig Kloppen og Ivar Johansen. Foto: Anders Grønneberg Vis mer

«Jeg har tatt denne avgjørelsen etter å ha foretatt en kynisk avveining om hvordan jeg kan skaffe meg mest mulig PR ut av denne nominasjonen. Skulle jeg likevel ikke få noen oppmerksomhet fra pressen vedrørende dette «stuntet», lurer jeg på om det evt. går an å melde seg på igjen.»

- Kynisk utnyttelse Denne beskjeden kommer dagen etter at Susanne Sundfør trakk seg fra kategorien «beste kvinnelige artist», fordi hun er uenig i kjønnsperspektivet.

- Mener du at Susanne Sundfør egentlig trakk seg fra Spellemannsprisen for å få mer pr?

TRAKK SEG: Susanne Sundfør trakk seg i går fra klassen beste kvinnelige artist, fordi hun er uenig i kjønnsperspektivet. Foto: Lars Eivind Bones / Dagbladet Vis mer

- Nei, jeg har kynisk slengt meg på hennes ektefølte engasjement, og kaldt og kynisk utnyttet meg av det til egen fordel. Jeg har tatt med i betraktningen at det kommer til å framstå som et angrep på Susanne Sundfør, sier Egil Hegerberg til Dagbladet.

- Betenkelig Likevel velger Hegerberg å gjør dette, kun for å få mer oppmerksomhet.

- Jeg syns det er betenkelig, men jeg gjør det fordi jeg på den måten kan bli intervjuet av Dagbladet. Det er ikke så lett hvis man bare lager musikk.

MACHO: Til tross for at han føler seg underlegen i kampen mot kvinnene, har ikke Egil Hegerberg noe problem med å framstå som macho. Pressefoto: L-P Lorentz Vis mer

- Men du forstår at dette vil bli oppfattet som et spark mot Sundfør?

- Jeg bruker det virkemiddelet for alt det er verdt, selv om det ikke er min personlige mening, svarer Hegerberg.